钦定古今图书集成/历象汇编/乾象典/第091卷 > 《满江红》〈催雪〉周紫芝
## 钦定古今图书集成/历象汇编/乾象典/第091卷 > 《满江红》〈催雪〉周紫芝

寂寂江天，雪又满、晚来风急。空懊恨、散盐飞絮，未成
轻集。万里长空飞不到，珠帘卷尽还羞入。问向晚、谁
欲画渔蓑，寒江立。　天黯澹，催残日。波浩渺，添寒力。
又何如聊遣，舞衣红湿。好与月娥临晚砌，莫教先放
梅花拆。便准拟、一醉广寒宫，千山白。